als_Latn dik_Latn sag_Latn
Legalizimet shihen nga opozita si një problem që as me ndryshimet e reja ligjore nuk do te marrin zgjidhje, madje ato do ta shtojnë kompleksitetin. Ish-ministri i Financave Ridvan Bode, i ka cilësuar si virtuale zgjidhjet e propozuara nga ALUIZNI: Për opozitën legalizim falas nënkupton dhënien falas të tokës. Duke iu përgjigjur Bodes, ministrja e Turizmit dhe Zhvillimit Urban, Eglantina Gjermeni, e akuzoi atë, se si ish kryefinancier në qeverinë e mëparshme, ka shpërdoruar fondet që do të përdoreshin për kompensimin e ish-pronarëve.
Ministrja e ka ftuar opozitën të marrë pjesë me propozime konkrete në procesin e legalizimeve, të vështirë sipas saj, por jo të pa realizueshëm. Puna e deritanishme nga ana e INUK sipas saj ka çuar në uljen e gati 70% të ndërtimeve pa leje ndërkohë që vihet re një ndërgjegjësim i qytetarëve për të bashkëpunuar në këtë proces. Prishja e ndërtimeve të paligjshme për Gjermenin do të vijojë deri sa territori të vihet nën kontroll të plotë.
als_Latn als_Latn